open-index/open-wikipedia-markdown huggingface dataset:
הקורפוס ה-30 (בריטניה)

**הקורפוס ה-30 של [[הצבא הבריטי]]** היה קורפוס בריטי אשר במהלך מלחמת העולם השנייה לחם במערכה במדבר המערבי במערכה בתוניסיה בפלישת בעלות הברית לסיציליה ובצפון מערב אירופה.

## היסטוריה
באוגוסט 1941 הוקם הקורפוס ה-30 לקראת מבצע צלבן, כחלק מהארמייה השמינית, והועמד תחת פיקודו של ויויאן פופ, אולם הוא נהרג בתאונת מטוס והוחלף על ידי וילוובי נורי. נורי פיקד על הקורפוס במהלך מבצע צלבן במידה מסוימת של הצלחה, אך הטנקים שלו נחלו תבוסה כבדה בקרב גזאלה ביוני 1942. הוא ספג ביקורת על הגישה ה"פרשית" שלו ללוחמת שריון וגנרל קלוד אוקינלק, מפקד הארמייה השמינית, החליפו ביולי בויליאם ראמסדן. בספטמבר 1942 מונה אוליבר ליס למפקד הקורפוס, והוא פיקד עליו בקרב אל-עלמיין השני ובקרבות בתוניסיה, בסיציליה ואיטליה. בינואר 1944 מונה ג'רארד באקנל למפקד הקורפוס, והוא פיקד עליו במהלך מבצע אוברלורד ובמהלך המערכה בנורמנדי, אולם לאחר כישלון מבצע פרץ' הוא הודח מתפקידו והוחלף בבריאן הורוקס. הורוקס נטל את הפיקוד על הקורפוס, שהיה חלק מן הארמייה הבריטית השנייה בעיצומו של קרב פאלז. הקורפוס ניהל מרדף מהיר אחרי הגרמנים דרך צפון צרפת ובלגיה ולכד את נמל אנטוורפן בשלמותו, עד אשר בלם אותו משבר האספקה של בעלות הברית, עקב הקושי להוביל אותה מנורמנדי לאורך קווי תחבורה שהתארכו במהירות.

בספטמבר 1944 השתתף הקורפוס במבצע מרקט גארדן והוטל עליו להבקיע נתיב קרקעי מבלגיה אל שלוש הדיוויזיות המוטסות שהוצנחו במסגרת המבצע בדרומה ובמרכזה של הולנד. תוכנית שאפתנית מדי, נוכחות של כוחות גרמניים גדולים מהצפוי והתקפות נגד עזות מצדם (ולדעת חלק מהפרשנים, חוסר תחושת דחיפות מספקת מצד כוחותיו של הורוקס) הביאו לכישלון המבצע, והקורפוס ה-30 נמצא במהלכו במגננה מרבית הזמן. בסתיו 1944 ובחדשים הראשונים של 1945 השתתף הקורפוס בדחיקת הגרמנים בצפון גרמניה לעבר נהר הריין ובהכנעתה הסופית של גרמניה. בדצמבר 1945 מונה אלכסנדר גאלווי למפקד הקורפוס, ופיקד עליו עד לפירוקו בספטמבר 1946.

## מפקדים
* ויויאן פופ (אוגוסט 1941 - אוקטובר 1941)
* וילוובי נורי (נובמבר 1941 - יולי 1942)
* ויליאם ראמסדן (יולי 1942 - ספטמבר 1942)
* אוליבר ליס (ספטמבר 1942 - דצמבר 1943)
* ג'רארד באקנל (ינואר 1944 - יולי 1944)
* בריאן הורוקס (אוגוסט 1944 - דצמבר 1945)
* אלכסנדר גאלווי (דצמבר 1945 - ספטמבר 1946)

קטגוריה:זירת המזרח התיכון במלחמת העולם השנייה
קטגוריה:גייסות בריטיים במלחמת העולם השנייה
ברק רובין

**ברק רובין** (נולד בשנת 1979) הוא קצין בצה"ל בדרגת אלוף-משנה, המשמש ראש תורת חי"ר וצנחנים במפקדת קחצ"ר. קודם לכן שימש מפקד חטיבת אלון, סגן מפקד חטיבת הנח"ל, מפקד גדוד גפן ומפקד גדס"ר נח"ל.

## ביוגרפיה
רובין, בנם של הגר ודורון רובין. התגייס לצה"ל, שובץ בחטיבת הנח"ל והתקבל לפלס"ר נח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות, והשתתף בלחימה בדרום לבנון. לאחר מכן מונה לסגן מפקד פלס"ר נח"ל. בהמשך שימש מפקד פלוגה בגדוד 50, והוביל אותה בלחימה כנגד הטרור הפלסטיני באינתיפאדה השנייה. בשנת 2005 מונה למפקד פלס"ר נח"ל, והוביל אותה בין היתר במהלך מלחמת לבנון השנייה, בתפקיד זה שירת עד שנת 2006. לאחר מכן שימש מפקד פלגה ביחידת שלדג.

ביוני 2014 הועלה לדרגת סא"ל ומונה למפקד גדס"ר נח"ל, והוביל אותו בין היתר בלחימה במבצע צוק איתן, בתפקיד זה שירת עד שנת 2016. בהמשך שימש מפקד גדוד גפן בין השנים 2016–2017. לאחר מכן מונה לסגן מפקד חטיבת הנח"ל בין השנים 2017–2019. באוגוסט 2019 הועלה לדרגת אל"ם ומונה למפקד חטיבת אלון ובמקביל למפקד צוות בקורס מפקדי פלוגות ומפקדי גדודים, תפקידים אותם סיים בשנת 2021. בשנת 2021 מונה לראש תורת חי"ר וצנחנים במפקדת קחצ"ר. עם פרוץ מלחמת חרבות ברזל נלחם רובין עם חטיבה 551 בצפון רצועת עזה עד לסיום משימתה בחורף 2023 ושחרורו מצה"ל.

## חיים אישיים
רובין נשוי למאיה ואב לשלושה.

## קישורים חיצוניים
* 
* 
* 
* סא"ל ברק רובין מספר על מלחמת לבנון השנייה, באתר דובר צה"ל, יולי 2016
* דן ארקין, כך מכשירים את מפקדי העתיד של זרוע היבשה, "ישראל דיפנס", 17 בספטמבר 2020

## הערות שוליים

קטגוריה:מפקדי סיירת נח"ל
קטגוריה:לוחמי יחידת שלדג
קטגוריה:מפקדי גדס"ר נח"ל
קטגוריה:מפקדי גדוד גפן
קטגוריה:מפקדי חטיבת אלון
קטגוריה:אלופי-משנה בצה"ל
קטגוריה:מפקדי פלוגות במלחמת לבנון השנייה
קטגוריה:ישראלים שנולדו ב-1979
Ding-a-dong

**Ding-a-dong** (בעברית: **דינג אה דונג**; השם המקורי בהולנדית: **Ding dinge dong**) הוא שיר שזכה בתחרות הזמר של האירוויזיון ב-1975. מילות השיר נכתבו על ידי ויל לואיקינגה ואדי אונס, והלחן הולחן על ידי דיק בייקר. הוא הושר בתחרות באנגלית על ידי להקת טיץ'-אין ההולנדית, שייצגה את מדינתה. השיר הגיע למקום הראשון גם במצעדי פזמונים אחרים בעולם.

## היסטוריה
"Ding-a-dong" היה אחד מהשירים הזוכים בתחרות הזמר של האירוויזיון שהכיל הברות חסרות משמעות, בדומה ל-La, la, la של מסיאל שזכה בשנת 1968 ו-Boom Bang-a-Bang של לולו שזכה ב-1969. גם בשנת 1984 זכה השיר Diggi-Loo Diggi-Ley של הרייס, שהיה בעל אותו מוטיב.

Ding-a-dong היה השיר הראשון שניצח בתחרות על פי שיטת ההצבעה הנהוגה כיום, לפיה כל מדינה מעניקה ציונים של 1–8, 10 ו-12 נקודות.

בליל גמר התחרות, השיר היה הראשון שבוצע והייתה זו הפעם הראשונה מבין שלוש, שבהן זכה השיר שפתח את הגמר. הפעם השנייה הייתה שנה לאחר מכן, ב-1976, והשלישית בשנת 1984.

## מבנה ותוכן השיר
השיר נכתב כאודה, אך בסולם מינורי. השיר המקורי נכתב בשפה ההולנדית, אך הוא הושר בתחרות הזמר של האירוויזיון באנגלית. קטע המעבר בשיר מנוגן על ידי כלי הנגינה הייחודי גלוקנשפיל.

השיר עוסק בחשיבה חיובית, ומציע לשיר "דינג אה דונג" גם במצבים לא נעימים. מצב כזה שחוזר על עצמו בפזמון, הוא מצב שבו אדם ננטש על ידי אהובו.

השיר בגרסתו ההולנדית המקורית, מתאר את פעימות הלב של המשוררת, שזוכרת את ההפרדה ממאהבה בעבר. גרסה זו מכילה לצד "דינג-אה-דונג" גם את ההברות "בים-בם-בום", המייצגות פעימות לב ו"טיק-טק" שמסמלות את תקתוק השעון בזמן ההמתנה לשובו של המאהב.

## גרסאות כיסוי
השיר זכה גם לכמה גרסאות כיסוי.

המוזיקאי אדווין קולין  יצר גרסת כיסוי לשיר, עבור סדרת הטלוויזיה אירוטראש . גם להקת beFour  הגרמנית הקליטה גרסת כיסוי לשיר, באלבומה הרביעי **Friends 4 Ever**, שיצא לאור כסינגל השני מתוכו, בגרמניה, אוסטריה ושווייץ.

זמרת הפופ היוונית בסי ארגירקי, הקליטה גם היא גרסת כיסוי לשיר.

## קישורים חיצוניים

* 
* 

קטגוריה:שירי הולנד באירוויזיון
קטגוריה:שירי אירוויזיון 1975
קטגוריה:שירים שזכו באירוויזיון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
הדיוויזיה הרביעית (ארצות הברית)

**הדיוויזיה הרביעית** (באנגלית: **4th Infantry Division**) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. מטה הדיוויזיה שוכן בפורט קרסון, קולורדו, והיא כפופה לקורפוס ה-3.

## היסטוריה
### מלחמת העולם הראשונה
הדיוויזיה הרביעית הוקמה בדצמבר 1917 בצפון קרוליינה, שמונה חודשים לאחר כניסת ארצות הברית למלחמת העולם הראשונה. הדיוויזיה הורכבה מהבריגדה ה-7 שהורכבה מהרגימנטים ה-39 וה-47, ומהבריגדה ה-8 שהורכבה מהרגימנטים ה-58 וה-59. הדיוויזיה לחמה בקרב סן-מייל ובמתקפת מז-ארגון, ולאחר סיום המלחמה נשארה ככוח כיבוש בחבל הריין בגרמניה עד לאפריל 1919, וביולי אותה שנה היא חזרה לארצות הברית. במהלך הלחימה, איבדה הדיוויזיה 2,611 הרוגים ו-9,895 פצועים.

### בין המלחמות
ב-21 בספטמבר 1921 הושבתה הדיוויזיה בשל קיצוצים תקציביים, אולם חלק מיחידותיה נשארו פעילות, ושאר היחידות השתייכו לכוחות המילואים. מפקדת הדיוויזיה השתתפה בתרגילים שונים במשך השנים.

### מלחמת העולם השנייה
ב-1 ביוני 1940 הופעלה הדיוויזיה מחדש, והועמדה תחת פיקודו של וולטר פרוסר. הדיוויזיה הורכבה מהרגימנטים ה-8, ה-12 וה-22. הדיוויזיה השתתפה בתמרוני לואיזיאנה ובתמרוני קרוליינה, ובינואר 1944 הפליגה לאנגליה. הדיוויזיה נחתה ב-6 ביוני 1944 בחוף יוטה במהלך הנחיתה בנורמנדי, ולאחר מכן לחמה במערכה בנורמנדי, ובכלל זה השתתפה בשחרור פריז. לאחר מכן היא לחמה במהלך הקרב על יער הירטגן ובמהלך הקרב על הבליטה, ובהמשך השתתפה בפלישת בעלות הברית המערביות לגרמניה עד סוף המלחמה. במהלך הלחימה איבדה הדיוויזיה 4,097 הרוגים ו-17,371 פצועים.

### לאחר המלחמה
ב-5 במרץ 1946 פורקה הדיוויזיה, אולם ב-15 ביולי 1947 היא הוקמה מחדש, ובשנת 1951 נשלחה לגרמניה ל-5 שנים. הדיוויזיה השתתפה במלחמת וייטנאם, ובמהלך השנים לאחר מכן נשלחה כמה פעמים לאירופה. במהלך מלחמת עיראק הייתה אמורה הדיוויזיה לפלוש לצפון עיראק מכיוון טורקיה, אולם טורקיה סירבה לכך, ובשל כך בעת עיקר הלחימה נותרה הדיוויזיה באוניות. במהלך השנים לאחר מכן נשלחה הדיוויזיה לכמה סבבי שירות בעיראק ובאפגניסטן, וכיום היא מוצבת בבסיסה בפורט קרסון, קולורדו.

## קישורים חיצוניים

4
4
קטגוריה:דיוויזיות בצבא ארצות הברית במלחמת העולם השנייה
*
המטרה: שומר הראש

**המטרה: שומר הראש** (באנגלית: **Angel Has Fallen**) הוא סרט מותחן אקשן אמריקאי בבימויו של ריק רומן וו ובכיכובם של מורגן פרימן וג'רארד באטלר, שגם הפיק את הסרט.

הסרט יצא לאקרנים בחודש אוגוסט בשנת 2019. סרט זה מהווה המשך לסרט "המטרה: לונדון" שיצא לאקרנים במרץ 2016. כאשר מייק באנינג מואשם בניסיון להתנקש בנשיא ארצות הברית הוא נלקח למעצר אך מחליט להימלט ולהפוך לאדם במנוסה על מנת להוכיח את חפותו ולטהר את שמו, בעודו יוצא נגד חבריו לנשק בבולשת הפדרלית ולהראות שיעשה הכל להגן על משפחתו ועל המדינה מפני איומים מבחוץ ומבפנים.

## עלילה
איש השירות החשאי, **מייק בנינג** (ג'רארד באטלר) מצליח לחלץ את נשיא ארצות הברית, **אלן טרמבול** (מורגן פרימן) מניסיון התנקשות באמצעות כטב"מים בעת שיט בחופשה, אך עד מהרה בנינג עצמו הופך למטרה של ממשל ארצות הברית והשירותים החשאיים שלה, מה שמאלץ אותו לשתף פעולה עם אביו, עמו לא היה בקשר  שנים רבות, על מנת לטהר את שמו ולגלות מי עומד באמת מאחורי ניסיונות ההתנקשות בנשיא.

## שחקנים ודמויות

## הפקה
זהו הסרט השלישי בסדרה והפקתו יצאה לדרך בשנת 2016 כאשר ג'רארד באטלר חזר לגלם את דמות סוכן השירות החשאי מייק באנינג והוא שיתף פעולה כמפיק להפקה. בינואר 2018 לוהקו שחקנים נוספים כדני יוסטון ומורגן פרימן שחזר לגלם את דמותו של אלן טרמבול, כעת נשיא ארצות הברית. במרץ אותה שנה החלו צילומי הסרט במדינת וירג'יניה. 

קדימון ראשון פורסם ב-16 במאי 2019.
## קישורים חיצוניים
* 

**ביקורות:**
* 

## הערות שוליים

קטגוריה:סרטי 2019
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי המשך אמריקאיים
קטגוריה:סרטי דרמה אמריקאיים
Cmd.exe

**cmd** או **CMD** (ידוע גם בשם **Command Prompt**, בעברית: **שורת הפקודה**) או **cmd.exe** (שם הקובץ) הוא ממשק שורת פקודה של מערכות ההפעלה OS/2, eComStation , Windows NT, Windows CE  ו-ReactOS.

ל-CMD מבחר פקודות פנימיות, רובן דומות לפקודות של Command.com, ובנוסף ניתן להפעיל באמצעותו פקודות ותוכנות נוספות הזמינות למחשב.

## פקודות נפוצות
* הצגת הרשתות שכבר התחברנו אליהם בעבר: 
 netsh wlan show profiles
* הססמאות של אותם רשת WIFI שהתחברנו אליה בעבר: 
 netsh wlan show profile  key=clear
: כאשר  מסמל את שם רשת ה-WIFI
* סריקת הקבצים : 
 Tree
: לסריקת הקבצים משמשת הפקודה "tree" כשהיא מופעלת בתיקייה שבא נרצה לסרוק לדוגמה:
: כדי לסרוק את הקבצים שבכונן C: תשמשנה הפקודות הבאות:
 \:cd c
 tree
* יצירת תיקייה
 mkdir test
:כאשר test מסמל את שם התיקייה הרצוי. התיקייה תיווצר בתוך התיקייה שבה נמצאים כרגע.
* מחיקת תיקייה:
 rmdir test
:כאשר test מסמל את שם התיקייה
* מחיקת הקובץ:
 del testfile.txt
:כאשר testfile.txt מסמל את שם הקובץ שאנחנו רוצים למחוק

## קישורים חיצוניים

קטגוריה:ממשקי שורת פקודה
דוד מלך ישראל חי וקיים

[ממוזער|הכיתוב '''דוד מלך ישראל חי וקיים''' ב[קבר דוד המלך]]
**דָּוִד מֶלֶךְ יִשְׂרָאֵל חַי וְקַיָּם** הוא משפט שמקורו בתלמוד הבבלי כמילת קוד שנועדה להודיע על מולד הלבנה בזמן גזירת שמד. בליטורגיה היהודית התקבל המשפט כתוספת לברכת הלבנה. למשפט חוברו מספר לחנים, והוא הפך לשיר עממי בקרב יהודים.

## מקור
בתלמוד הבבלי במסכת ראש השנה מסופר שרבי ביקש מרבי חייא לקדש את החודש ולאחר מכן לשלוח לו כסימן את המשפט **דוד מלך ישראל חי וקיים**.

על אף שהמשפט הוזכר בתלמוד כסימן בלבד, קיים קונצנזוס בפרשנות המסורתית כי יש למשפט משמעות בפני עצמו. לפי רוב הפרשנים ההקבלה במשפט היא בין דוד לירח ובין המולד ל**חי וקיים**.

## פרשנות
הפרשנים מציינים פסוק המלמד על השוואה בין דוד המלך לירח. . בפירוש רבינו בחיי על התורה מוסבר כי פרץ וזרח בני יהודה מקבילים לירח ולשמש, ודוד המלך שמוצאו מפרץ נקרא ירח. דוד גם נקרא בפסוק "הקטן" וכן הירח נקרא "המאור הקטן". מפרץ ועד לצדקיהו המלך האחרון מבית דוד ישנם 29 דורות כנגד 29 ימי מחזור הלבנה, מאברהם אבינו עד לשלמה המלך ישנם 15 דורות כנגד ימי מילויה ולאחריו 15 דורות נוספים כנגד ימי חסרונה.

את המילים "חי וקיים" מסבירים חלק מהמפרשים על פי מאמר חז"ל "כל תלמיד חכם שאומרים דבר שמועה מפיו בעולם הזה שפתותיו דובבות בקבר", ומאחר ובכל דור קוראים היהודים בספר תהילים המיוחס לדוד המלך, הוא נחשב תמיד "חי וקיים". יש שביארו שהכוונה לזרעו של דוד שיהיה קיים לעולם ותחזור מלכותו בביאת המשיח. החיד"א כתב כי דוד נחשב חי וקיים כיוון שלא ישן שיתין נשמין וגם בחייו לא טעם . בחז"ל ישנן מימרות דומות כמו "יעקב אבינו לא מת", או תשעה נכנסו בחייהם לגן עדן.

בפולקלור היהודי קיים סיפור לפיו דוד המלך חי בפועל בעיר לוז שבה המוות לא שולט, והציל יהודים מגזירות השולטן בטורקיה.

## לחנים

בין הלחנים שנכתבו להיגד ישנם כמה לחנים של הרב שלמה קרליבך אותם נוהגים לעיתים רבות לשיר בשמחות יהודיות ובפרט בחתונה וברית מילה. כמו כן ישנו לחן עממי משנות החמישים המושר במסגרת שירי ילדים. וכן לחנו של מרדכי זעירא.

## לקריאה נוספת
* 
* גבריאל גולדמן, **דוד מלך ישראל חי וקיים** בתוך "אלומת אור", ה'תשס"ו, עמודים 133 - 145
* יובל שרלו, **דוד מלך ישראל חי וקיים**, בתוך "היא שיחתי" ה'תשע"ג, עמודים 181 - 187

## קישורים חיצוניים
* דוד מלך ישראל (לחן עממי) באתר זמרשת.
* 
* 

## הערות שוליים

קטגוריה:דוד
קטגוריה:מיסטיקה יהודית
קטגוריה:הירח ביהדות
קטגוריה:שירים בעברית
קטגוריה:שירים עממיים
קטגוריה:רבי יהודה הנשיא
יוסף ליבר

**יוסף ליבר** (1901–1975) היה השדכן המודרני המפורסם הראשון בארץ ישראל ובמדינת ישראל (פעל מסוף שנות ה-20 עד סוף שנות ה-60 של המאה ה-20).

ליבר, היה "שדכן מודרני", הוא יצר שילוב בין שיטת השדכן המסורתי, לבין מודעות השידוכים בעיתונות שהיו מקובלות באירופה. ליבר נפגש עם אנשים, ריכז שמות ונתונים רבים. ליבר יצר מאגר מגוון ורחב למדי ובחשאיות גמורה, בהתאם לשאיפותיהם וצורכיהם של המועמדים לשידוך.

## ביוגרפיה
ליבר נולד בפולין בתחילת המאה ה-20, עבד כספן על אניות ברחבי העולם במשך כעשור. בשנת 1929 בזמן שאונייתו עגנה בחופי ארץ ישראל עלה לארץ.

ליבר התגייס למשטרת היישובים העבריים בגליל, עבד כפועל בניין וכמלצר בתל אביב, וכשוטר במשטרת המנדט הבריטי.

התחתן והתגרש, ובשנת 1935 ליבר נישא בשנית לברוניה לבית פיראנקה (בעלת מסעדה). לזוג נולד בן ראובן.

בקום המדינה התגייס לצה"ל.

## השדכן ליבר

ליבר לא היה השדכן הראשון ביישוב העברי שפרסם מודעות בעיתונים, אך הוא פרסם את מודעות השידוכים שלו, מודעות מלאות קריאות של נשים וגברים המחפשים אהבה, בדבקות.

ליבר נכנס לעסקי השדכנות בשנת 1929. אפשר היה לכתוב אליו אל משרדו בתל אביב (ולצרף בולים בסך 10 מא"י בשביל תשובה), לבוא למשרדו ואפילו למעונו הפרטי. מרגע שהיה אפשר, ליבר היה זמין ללקוחותיו דרך הטלפון. 

בשנת 1938 פרסם ליבר את ספרון מודעות השידוכים בתל אביב. בחיבור "שיחה קצרה אודות הנשואין" שפרסם ב"השדכן המודרני – מדריך מודרני לנישואין בארץ" כתב: 

ליבר גישר בין המסורת לבין העידן המודרני. הוא נפגש עם לקוחותיו באופן אישי (לעיתים יחד עם אשתו ברוניה ולעיתים לבד), התעניין בדרישותיהם, הקשיב למאוויהם והתאמץ לרדת אל מעמקי נפשם וגם, אל עומק כיסיהם.

את ה"אני מאמין שלו" על חיי הנישואין והאהבה הוא חיבר בצורת שיר ופרסם בכל החוברות שלו:

### פעילותו כשדכן
בשנת 1929 ייסד ליבר את משרד "השידוכים" ברחוב ברנר 3 בתל אביב.

לאחר שנישא לברוניה העסק פעל מביתם ברחוב מכבי 3 בתל אביב והיה קרוי: "המקשר בחיים"

ליבר פתח "משרד מודרני עם כרטיסיות מסודרות ובהן תצלומי המועמדים והמלצות, משרד עם טלפון. בנוסף  לתל אביב פעל גם  בחיפה וירושלים.

ליבר פרסם את מודעותיו בעיתונים "הצופה", "מעריב" "עיתון מיוחד" ו"המשקיף". שעות הקבלה היו מ-10 בבוקר עד 10 בערב"

לליבר היה צוות שמנה שדכן ירושלמי דתי בשם משה, ועורך דין שעזר לו לנסח חוזים ולגבות דמי עמלה מהלקוחות. אשתו ברוניה ערכה בפועל את רוב השידוכים.

לצד מודעות בעיתונים וחלוקת פתקים בחוף הים ליבר נהג לתלות כרוזים ברחבי העיר.

ליבר נהג לכנות את עצמו: 

בסוף שנות ה-40 של המאה ה-20 הקים ליבר את "אגודת השדכנים" ועמד בראשה. האגודה קבעה מחירים אחידים לשידוכים, הוציאה לאור ספרות מקצועית, קבעה נוהלי התנהגות, והקימה בית דין לברור סכסוכים.

בשנות החמישים שינה ליבר את שם משרדו: "משרד למזל טוב - משרד מודרני".

ליבר נפטר ב-26 בנובמבר 1975, נטמן ב-בית העלמין הדרום (בת ים).

## מספריו
* "השדכן המודרני: מדריך מודרני לנישואין בארץ".

## ראו גם
* שידוך

## קישורים חיצוניים
* 
* אורית יעל "יחסים פרטיים בעיניים ציבוריות: זוגיות בחברה העירונית היישובית בארץ ישראל והשתקפותה בשיח העיתונות העברית"עבודת דוקטורט בהנחיית פרופ' לילך רוזנברג-פרידמן ופרופ' אלישבע באומגרטן. אוניברסיטת בר-אילן 2012.
* 
* 
* 
* 

## הערות שוליים
.

קטגוריה:ישראלים ילידי פולין
קטגוריה:אנשי העלייה הרביעית
קטגוריה:אנשי משטרת היישובים העבריים
קטגוריה:אנשי משטרת המנדט
קטגוריה:היכרויות
קטגוריה:זוגיות
קטגוריה:אישים הקבורים בבית העלמין הדרום
קטגוריה:ישראלים שנולדו ב-1901
קטגוריה:ישראלים שנפטרו ב-1975
ארכיפלג פאלמר

**פאלמר ארכיפלג**, הידוע גם בשם **ארכיפלג אנטארקטיקה** (באנגלית: **Palmer Archipelago**), היא קבוצה של איים מחוץ לחוף הצפון מערבי של חצי האי אנטארקטיקה. 

## גאוגרפיה
הארכיפלג משתרע בין האי טאוור בצפון לבין האי אונוור בדרום. 

מצר ז'רלאש מפריד בין הארכיפלג לבין חצי האי האנטארקטי.

מצר ביסמרק מפריד בין ארכיפלג פאלמר לבין ארכיפלג וילהלם.

שטחו של ארכיפלג פאלמר – 3,448 קמ"ר; אורכו (מצפון לדרום) 178 קילומטרים; ורוחבו (ממזרח למערב) 275 קילומטרים.

### פסגות ההרים

שיא גובהו של הארכיפלג הוא הר פרנסיס הממוקם באי אנוור, שגובהו 2,761 מטרים מעל פני הים.

עשר הפסגות הגבוהות בארכיפלג:

## היסטוריה
### גילוי הארכיפלג

רב החובל האמריקני נתניאל פאלמר, ניווט באזור בשנת 1820.

### מקור השם

אדריאן דה ז'רלאש, שעמד בראש המשלחת האנטארקטית הבלגית (אשר חקרה את אנטארקטיקה בין השנים 1899–1897), חקר את הארכיפלג בשנת 1898.

ז'רלאש נתן לארכיפלג את שמו.

ז'רלאש קרא לארכיפלג על שמו של נתניאל פאלמר.

### תחנות מחקר
הן ארגנטינה והן בריטניה הפעילו תחנות מחקר בארכיפלג.

## איים

## קישורים חיצוניים

* 

* ארכיפלג פאלמר באתר הסקר הגאולוגי של ארצות הברית
* ארכיפלג פאלמר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ארכיפלג פאלמר
* תחזית מזג אוויר עדכנית ארוכת טווח עבור ארכיפלג פאלמר
* ארכיפלג פאלמר באתר peakbagger

* 
* 

## הערות שוליים

*
פאלמר
|פאלמר
ליז רוז

**אליזבת וגנר** (באנגלית: **Elisabeth Wagner**, נולדה ב-22 בדצמבר 1960) המוכרת בשם **ליז רוז**, היא פזמונאית אמריקאית. רוז ידועה ככותבת הלהיטים "White Horse", "" ו-"You Belong with Me" של הזמרת טיילור סוויפט, אשר זכו להצלחה רבה בעולם.

כמו כן, זכתה רוז בשני פרסי גראמי כחלק מכותבת השירים "White Horse" ו-"Girl Crush".

## ביוגרפיה
ליז רוז נולדת בדאלאס, טקסס שבארצות הברית, ב-22 בדצמבר 1960. היא התחילה את הקריירה שלה בתחילת שנות ה-2000 ובמהלכה עבדה ביחד עם אמנים שונים כדוגמת טיילור סוויפט, קיילי מינוג, נלי פורטדו, ג'ול וכדומה.

רוז ידועה בעיקר בשל עבודתה עם סוויפט בה השתיים כתבו שלל להיטים כדוגמת; "You Belong with Me", "" וכדומה.

## שירים שכתבה

## פרסים ומועמדויות

## קישורים חיצוניים

* 

## הערות שוליים

קטגוריה:זוכות פרס גראמי
קטגוריה:זוכי פרס גראמי
קטגוריה:פזמונאיות אמריקאיות
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
יוטה (מותג)

**יוטה** (באנגלית: **Yota**; ברוסית: **Йота**) הוא שמו של מותג טכנולוגיה רוסי ויצרן של מכשירי טלפון סלולרי בשם זה. היא הוקמה לראשונה בשנת 2007 תחת השם "Skartel LLC".

החברה נמצאת בבעלות חברת Garsdale Services Investment Ltd המנהלת אותה בשיתוף עם מפעילת הסלולר מגאפון. Garsdale עצמה נמצאת בבעלות מספר חברות תקשורת כדוגמת AF Telecom, Telconet Capital ותאגיד רוסטכנולוגיות.

החברה מפעילה רשת סלולרית מהדור הרביעי, LTE, בקרסנודאר, נובוסיבירסק, מוסקבה, סוצ'י, סמרה, סנקט פטרבורג, קאזאן ובעיר אופה והיא הייתה הראשונה לתפעל את רשת WiMAX ברוסיה, תחילה מוסקבה ובסנקט פטרבורג בטווח של 2.5-2.7 ג'יגה־הרץ.

ביולי 2011 החברה הציגה משפחה של מכשירים מתוצרת יוטה המשתמשים ברשת WiMAX. המכשירים החדשים נקראו יוטה 1 ו-יוטה מני והם עוצבו ופותחו על ידי החברה עצמה. החברה פיתחה גם מודם משלה.

בדצמבר 2012 נחשף טלפון חכם מתוצרת החברה בשם "יוטה פון 1", בעל שני מסכים וגודלו 4.3 אינץ' והריץ את גרסת 4.2 של מערכת ההפעלה אנדרואיד. החברה השיקה בהמשך את יוטה פון 2 ויוטה פון 3, כאשר המכשירים מתאפיינים בשני מסכים: אחד סטנדרטי ואחד בטכנולוגיית e-ink (בדומה לספר אלקטרוני), כאשר מאחורי המסך הראשי, מסך קטן יותר שנועד להציג בשחור-לבן התראות, הודעות דוא"ל ומידע כללי. תצורה שמייעלת את ניצול הסוללה ומאפשרת שימוש ממושך במיוחד ללא טעינה.

## היסטוריה
החברה הוקמה במאי 2007 ובספטמבר 2008 השיקה את רשת WiMAX במוסקבה ובסנקט פטרבורג תחת המוצג יוטה (Yota).. באוקטובר אותה שנה נמכר לראשונה בעולם טלפון בתמיכת WiMAX HTC MAX 4G מתוצרת HTC בהזמנת יוטה, במיוחד לרוסיה ובשנת 2009 החלה למכור על אותה רשת גם מחשב נייד.

החברה מיתגה את עצמה כמפעילה בלעדית של רשת WiMAX ברוסיהועד אוגוסט 2009 היו ליוטה כבר מאה אלף מנויים. באוקטובר 2009 כבר היו לה למעלה ממאה וחמישים אלף מנויים. בדצמבר 2009 כבר היו לה 250,000 מנויים ובדצמבר 2010 החלה למתג את עצמה כחברת אלקטרוניקה מתקדמת עם אירוח פסטיבל Yota Space והחלה להפעיל רשת דור רביעי גם בבלארוס

במרץ 2011 ראש ממשלת רוסיה דאז ולדימיר פוטין התארח במשרדי החברה לחתימת הסכם בין החברה לבין וימפל קום, מגאפון, МТС ורוסטלקום לפיתוח רשת LTE ברוסיה וביוני החברה החלה למכור את מכשירי ה-Yota One ו-Yota Many והשיקה את רשת LTE גם בנובוסיבירסק באפריל 2012.

ביוני 2012 החברה החליטה להפסיק את פעילותה בבלארוס. החברה המשיכה לבסס עצמה כאחת מחברות הטכנולוגיה המתקדמות ברוסיה עם השקת רשת LTE Advanced במוסקבה, באוקטובר 2012.

באוקטובר 2013 חברת Skartel (המחזיקה בבעלות על יוטה) נרכשה על ידי מגאפון ובאפריל 2014 יוטה הפכה גם למפעילת תקשורת סלולרית. במאי 2017 יוטה חנכה את Yota Arena, האולם הגדול ביותר ברוסיה לספורט אלקטרוני ובאפריל 2018 נחנך Yota Lab, המתחם הפתוח הראשון מסוגו לטכנולוגיה.

## מוצרים
### סמארטפונים
* יוטהפון 1
* יוטהפון 2
* יוטהפון 3

## קישורים חיצוניים

* 

* שי לוי, מרוסיה באהבה: YotaPhone – סמארטפון עם מסך כפול, TG Spot, 12 בדצמבר 2012

## הערות שוליים

קטגוריה:חברות אלקטרוניקה רוסיות
קטגוריה:חברות רוסיות
קטגוריה:תאגידים רב-לאומיים
קטגוריה:יצרני טלפונים חכמים
I Did It, Mama!

**** (בעברית: **אני עשיתי זאת, אמא!**) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-27 בנובמבר 2015, כסינגל השני מתוך האלבום.

השיר הגיע למקום התשיעי במצעד הרשמי שברומניה.

## רקע וכתיבה
השיר נכתב על ידי מרסל בוטזאן, סבסטיאן ברק, ג'ולימאר סנטוס אוליביירה, נפונוסנו, אריק טרנר, דייוויד סיינט ואלכסנדרה סטאן והופק על ידי פליי & וין וסיינט. כמו כן, השיר הוא שיר בסגנון הרגאטון, המשלב בתוכו גם את סגנון היורופופ, היורודאנס והדאנס-פופ.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

## וידאו קליפ
האודיו הרשמי של השיר הועלה לערוץ היוטיוב של אלכסנדרה סטאן ב-30 בנובמבר 2015, כמה ימים לאחר שיצא כסינגל. הווידאו קליפ המלא שיצא עבור השיר הועלה לערוצה לפני כן, ובוים על ידי בוגדאן דראג'יו.

נכון למאי 2019, מונה הצפיות של הקליפ עומד על כ-25 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי אלכסנדרה סטאן
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
הייגרסטאון

**הייגרסטאון** (באנגלית: **Hagerstown**) היא עיר במחוז וושינגטון, מרילנד, ארצות הברית. נכון לשנת 2021, אוכלוסיית העיר מונה 43,527 תושבים.

הייגרסטאון היא העיר השישית בגודלה במרילנד והיא מפורסמת בשל מבניה העשויים מאבן גיר סטונהנג' שאותה חוצבים מרכסי האבן הנמצאים בקרבת העיר. בשל התפתחות תעשיית הלבנים והבטון, רוב הבתים כבר אינם בנויים מאבני גיר, אך עדיין ניתן למצוא אותן במבנים העתיקים יותר.

אף על פי שהעיר עצמה אינה גדולה כל כך, במטרופולין של העיר, המשתרע אל תוך מערב וירג'יניה, מתגוררים 269,140 בני אדם. המטרופולין של הייגרסטאון הוא המטרופולין בעל קצב הגידול הגדול ביותר בארצות הברית. למרות הסגנון הכפרי שלה העיר משמשת כמרכז תחבורה ומסחר לכל האזור. נמל התעופה האזורי של העיר ותחנות הרכבת שלה מהווים רשת תחבורה נרחבת עבור העיר.

## קישורים חיצוניים

* 
* 

קטגוריה:מרילנד: ערים
קטגוריה:יישובים שהוקמו ב-1762
אדון בפקדך

**אדון בפקדך** הוא פיוט מסוג סליחה (מהתת-סוג "שנייה") לפי סדר אלפאביתי שחובר על ידי הפייטן **רבינו יצחק הכהן**, ובו מתאר המחבר את שפלות האדם הגורמת לו לחטוא ומבקש שהקדוש ברוך הוא יתחשב בכך ויסלח לחטאי ישראל. 

הפיוט נאמר בקהילות יהדות אשכנז בסליחות לערב ראש השנה ובפתיחת הסליחות לערב יום הכיפורים, ולפי רוב המנהגים נאמר אף בתפילת שחרית או תפילת מוסף של יום הכיפורים.

## מחבר הפיוט
מחבר הפיוט כאמור הוא רבינו יצחק הכהן, אך כמעט ואין ידועים פרטים על חייו וזהותו. ידוע רק שחי לפני שנת ד'תתקצ"ד (1234), משום שמבאר הפיוטים הקדמון רבי אברהם בן עזריאל מפרש את סליחתו. 

מבאר פיוטים בן המאה ה-19, ר' משה בידינגן, העלה השערה מקורית לפיה מחבר הפיוט אינו אלא **רבי יצחק החבר אלמנגרי** (או **הסנגרי**), שלפי מקורות אחדים מתקופת הראשונים הוא ה"חבר" שהתווכח לכאורה עם בולאן, מלך ממלכת הכוזרים, ושכנע אותו להתגייר עם בני עמו, כשאת שיחותיו עם המלך העלה על הכתב והן ששימשו לאחר מכן בסיס לספר הכוזרי של רבי יהודה הלוי. בידינגן (שחלק את השערתו עם ידידו ר' וולף היידנהיים) הוסיף וטען כי זוהי הסיבה לכך שהפיוט אינו מחורז, שכן "החבר" מביע בספר הכוזרי התנגדות חריפה לחריזת פיוטים. לפי דברים אלו, חי המחבר כבר במאה ה-6 או המאה ה-7.

## מבנה הפיוט ותוכנו
הפייטן מתאר את אפסותו ועליבותו של האדם, שכולו חומרי ורפה, אל מול כוחות יצרו הרע השוכן בקרבו מרגע לידתו; בכל יום מדיח היצר הרע את האדם לעבור עבירות, והגוף החלוש והרפה אינו מסוגל להתמודד עמו, שכן מלבד טבעו השפל הרי שכל ימיו טרוד האדם בצער, בניסיונות קשים, בטלטולים ובדאגות, ואין ביכולתו לאזור כוחו ולעמוד מול היצר הרע. כמעט בלתי אפשרי לאדם שלא לחטוא, טוען הפייטן, ומי יוכל לזכות במשפט הצדק של האלוקים? על כן הוא מבקש שיראה ה' את התנאים הקשים בהם נתון האדם, יחוס על החוטאים, יסלח לכל עוונותיהם ולא יטה אוזנו לדברי המקטרגים עליהם. 

אם כי הפיוט הוא פיוט סליחות מובהק, הוא אינו מתייחס רק ליום הדין הכללי שבראש השנה, אלא גם ובעיקר לדין היומיומי בו מעמיד האלוקים את האדם, לפי דברי הגמרא במסכת ראש השנה: 

הפיוט מורכב מבתים בעלי שתי שורות ("צלעות" או "טורים"). בסופו חתימת הפייטן: **יצחק הכהן החבר חזק**. ממאפייני הפיוט הייחודיים היא העובדה שבפיוט אין חריזה כלל.

### אמצעים אמנותיים

* אקרוסטיכון - האותיות שבתחילת כל שורה סדורות בסדר אלפביתי, ולאחריהן חתימת המחבר.
* הצגת הנושא המרכזי של הפיוט כבר בבית הראשון: בקשת הפייטן מאלוהיו כי לא ידון את האדם במלוא החומרה.
* הפיוט עשיר בהרמזים מקראיים והרמזים תלמודיים מרובים, אך עם זאת נשמרת בו הלשון הקלה והבהירה.
## קישורים חיצוניים

## הערות שוליים

קטגוריה:סליחות
קטגוריה:פיוטי יום הכיפורים
קטגוריה:יצירות עם אקרוסטיכון
רשת הטלפון העירונית של מוסקבה

**רשת הטלפון העירונית של מוסקבה** (ברוסית: **Московская городская телефонная сеть**) הוא שמה של חברת מניות ציבורית מן הוותיקות ברוסיה, שהוקמה לראשונה בשנת 1882 כמפעילת רשת הטלגרף של מוסקבה. כיום מספקת שירותי אינטרנט, טלוויזיה, טלפון קווי, תקשורת סלולרית, שירותי צילום של מצלמות נסתרות ועוד בשטחי מוסקבה ובפרבריה.

## היסטוריה
ממוזער|120px|לוגו החברה בשנים 1991—2006.
* **12 ביולי 1882** — הוקמה רשת הטלפון העירונית של מוסקבה. ביום זה הוקמה תחנת הטלפון הידנית הראשונה ברוסיה, בביתו של הסוחר פופוב סמוך לגשר קוזנץ במוסקבה..
[ממוזער|רשת הטלפון העירונית של מוסקבה בשנת [1890.]]
* **31 בדצמבר 1898** — נחנך קו הטלפון הבין-עירוני בין מוסקבה לסנקט פטרבורג.
* **1909** — הותקנו תאי הטלפון הראשונים.
* **1932** — הוקם שירות מדריך טלפון חינמי בשם "09", בשנת **1937** — הוקם גם שירות הטלפון הדובר במוסקבה "100".
* **1970** — הותקנה רשת בינלאומית אוטומטית מוסקבה — ברלין — פראג — ורשה.
* **1980** — רשת הטלפון העירונית קיבלה את הרישיון להפעלת רשת הטלפון במהלך המשחקים האולימפיים. הותקנו כ-80,000 טלפונים, 350 תאי טלפון ואורגנו למעלה מ-15,000 ערוצים וקווי תקשורת ישירה. שירות "09" שירת את אורחי העיר באנגלית, ספרדית, גרמנית וצרפתית.
* **1982** — החברה חנכה מוזיאון לתולדות התקשורת במוסקבה. אחד המוצגים הידועים הוא תחנת טלפון אוטומטית משנת 1930 שפעלה במשך עשורים רבים.
* **1986** — הונחו לראשונה קווים של סיבים אופטיים באורך 8.7 קילומטרים.
* **1992** — החברה הפכה לחברה ממשלתית. למנכ"ל מונה ו.פ. ואסילייב.
* **1994** — החברה אורגנה מחדש כחברת מניות פתוחה הנסחרת בבורסת מוסקבה.
* **2002** — החברה החלה לספק שירותי גישה לאינטרנט.
* **2004** — החלה החלפת מספרים אנלוגיים במספרים דיגיטליים.
* **2006** — מרכז תקשורת מאוחד החל לפעול. החברה החלה לספק מגוון שירותים בתקשורת סלולרית וקווית.
ממוזער|תא טלפון של החברה בשנת 2007.
* **2007** — הושקו תוכניות לשימוש בלתי מוגבל באינטרנט.
* **2008** — החברה חיברה למעלה מ-400 תאי טלפון מיוחדים לנכים בכיסאות גלגלים.
* **2009** — החברה החלה לספק שירותי טלוויזיה דיגיטלית.
* **2011** — החברה התמזגה עם חברת МТС, אך לא איבדה את עצמאותה ופועלת בנפרד. באותה שנה הושלמה דיגיטליזציה של כלל רשת התקשורת, המאפשרת שמירה על מספר הטלפון גם בעת מעבר דירה לאזור חיוג אחר וללא צורך בהחלפתו.
* **2012** — החברה החלה בבניית קווי סיבים אופטיים לאינטרנט מהיר בטכנולוגיית GPON.
* **2013** — החברה קיבלה רישיון כמפעילה וירטואלית (Mobile Virtual Network Operators, MVNO).
* **2014** — החברה החלה לספק כרטיסי SIM משלה והחלה לספק שירותי גישה לאינטרנט מהיר, טלפוניה, טלוויזיה דיגיטלית ותקשורת סלולרית. החברה הייתה הראשונה ברוסיה לספק אינטרנט במהירות של 500 מגהבייט לשנייה.
* **2015** — החברה השלימה פריסת תקשורת העברת נתונים עצמאית של סיבים אופטיים בטכנולוגיית GPON. לפי החברה הסיבים מכסים 3.9 מיליון או 95% מכלל דירות המגורים במוסקבה והחלה להפעיל שירותי בית חכם.
## קישורים חיצוניים

* 

## הערות שוליים

קטגוריה:מוסקבה: חברות
קטגוריה:חברות תקשורת רוסיות
קטגוריה:תקשורת סלולרית ברוסיה
עידו דוידוב

**עידו דוידוב** (נולד ב-23 בנובמבר 1994) הוא כדורגלן ישראלי המשחק בעמדת הקשר במכבי יבנה.

## קריירה
דוידוב התחיל את הקריירה שלו בקבוצת הנוער של מכבי פתח תקווה. בינואר  הושאל להפועל עפולה מהליגה הלאומית על מנת לצבור דקות משחק. בעפולה, דוידוב כבש 3 שערי ליגה ב-16 משחקים והיה שותף לעליה ההיסטורית של הקבוצה לחצי גמר גביע המדינה, בו הפסדה עפולה 0–7 להפועל באר שבע.

לקראת עונת 2015/2016 חתם דוידוב בהפועל ניר רמת השרון. דוידוב היה מהשחקנים הבולטים בקבוצה וסיים את העונה עם 12 שערי ליגה ב-34 משחקים.

בקיץ  חתם דוידוב לחמש עונות בעירוני קריית שמונה מליגת העל. ב-20 באוגוסט 2016 ערך את הופעת הבכורה שלו בליגת העל בניצחון 0–1 נגד מ.ס. אשדוד. ב-10 בדצמבר 2016 הבקיע את שער הבכורה שלו בליגה בתיקו 2-2 נגד הפועל כפר סבא.

ב-1 בפברואר 2017 הושאל דוידוב למ.ס. אשדוד עד לסיום העונה. בסיום העונה, חזר דוידוב לקריית שמונה.

ב-5 בפברואר 2019 חתם דוידוב בהפועל רעננה לעונה וחצי עם אופציה לעונה נוספת.

ב-26 ביולי 2019 דוידוב חזר למכבי פתח תקווה. דוידוב היה שותף לחזרה של קבוצתו לליגת העל אחרי שנת היעדרות, אך בסוף העונה שוחרר מהמועדון.

באוגוסט , דוידוב הצטרף להפועל אום אל-פחם, ובנובמבר  חתם בסקציה נס ציונה. ב-30 ביוני 2021 חתם בהפועל כפר סבא.

ב-26 בינואר 2022 חתם לעונה וחצי בהפועל פתח תקווה. בסיום עונת 2022/2023 העפיל עם הקבוצה לליגת העל.

בקיץ 2024 הצטרף להפועל ראשון לציון.ב-29 באוקטובר 2025 חתם במכבי יבנה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל עפולה
קטגוריה:הוד השרון: כדורגלנים
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:כדורגלני מועדון ספורט אשדוד
קטגוריה:כדורגלני הפועל רעננה
קטגוריה:כדורגלני מכבי פתח תקווה
קטגוריה:כדורגלני הפועל אום אל-פחם
קטגוריה:כדורגלני סקציה נס ציונה
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני הפועל ראשון לציון
קטגוריה:כדורגלני מכבי יבנה
קטגוריה:ישראלים שנולדו ב-1994
הבחירות לפרלמנט האירופי 2019

**הבחירות לפרלמנט האירופי** שנערכו ב-28 המדינות החברות באיחוד האירופי ב-23 במאי עד 26 במאי 2019, כללו את בחירתם של 751 חברי הפרלמנט האירופי אשר נבחרו לייצג את 500 מיליון אזרחי האיחוד האירופי.

## הליך
### שיטה
[250px|ממוזער|[מחוז בחירה|מחוזות הבחירה לפרלמנט האירופי]]
בהתאם לאמנת ליסבון, המושבים בפרלמנט מוקצים לכל מדינה בהתאם לגודל אוכלוסייתה. בשש מהמדינות החברות באיחוד האירופי (בלגיה, צרפת, אירלנד, איטליה, פולין ובריטניה), הטריטוריה הלאומית מחולקת למספר אזורי בחירה. במדינות החברות הנותרות, המדינה כולה מהווה מחוז בחירה אחד. כל המדינות יקיימו את הבחירות לפרלמנט במסגרת בחירות יחסיות.

### חלוקת המושבים לפי מדינות

### ימי הבחירות
200px|ממוזער|ימי ההצבעה בבחירות בכל מדינה:
הבחירות במדינות האיחוד, נערכו על פני ארבעה ימים, כאשר:
* **ב-23 במאי:** בחרו הממלכה המאוחדת והולנד
* **ב-24 במאי:** בחרו אירלנד וצ'כיה
* **ב-25 במאי:** בחרו צ'כיה, סלובקיה, לטביה ומלטה
* **ב-26 במאי:** בחרו גרמניה, צרפת, איטליה, ספרד, פולין, רומניה, יוון, בלגיה, הונגריה, שוודיה, פורטוגל, אוסטריה, בולגריה, פינלנד, דנמרק, קרואטיה, ליטא, סלובניה, קפריסין, אסטוניה ולוקסמבורג

### מפלגות מתחרות

מפלגות עיקריות שהתחרו בבחירות:
* **[[מפלגת העם האירופי]] (EPP):** מפלגת מרכז-ימין אירופית. המפלגה מחזיקה בעמדות שמרניות וליברליות ותומכת בהרחבת האיחוד האירופי ובהעמקת האינטגרציה בין חברותיו.
* **[[הברית הפרוגרסיבית של סוציאליסטים ודמוקרטים]] (S&D):** מפלגת מרכז-שמאל אירופית. המפלגה מחזיקה בעמדות סוציאל-דמוקרטיות ותומכת בהרחבת האיחוד האירופי ובהעמקת האינטגרציה בין חברותיו.
* **[[הברית של ליברלים ודמוקרטים באירופה]] (ALDE):** מפלגת מרכז אירופית. המפלגה מחזיקה בעמדות ונאו-ליברליות ותומכת בהרחבת האיחוד האירופי ובהעמקת האינטגרציה בין חברותיו.
* **[[הברית החופשית של הירוקים האירופאים]] (Greens-EFA):** מפלגת שמאל אירופית הדוגלת בפוליטיקה ירוקה הכוללת שמירה על איכות הסביבה. בנוסף, המפלגה מחזיקה בעמדות סוציאליסטיות וחתירה לאינטגרציה אירופאית.
* **[[השמרנים והרפורמיסטים האירופים]] (ECR):** מפלגת מפלגת ימין אירופית. המפלגה מחזיקה בעמדות שמרניות וליברליות ומתנגדת ליתר אינטגרציה של האיחוד האירופי.
* **[[השמאל האירופי המאוחד/השמאל הנורדי הירוק]] (GUE-NGL):** מפלגת שמאל רדיקלית באירופה. המפלגה דוגלת העמדות סוציאליסטיות ואף קומוניסטיות.
* **[[אירופאים למען חירות ודמוקרטיה ישירה]] (EFDD):** מפלגת ימין אירופית. המפלגה מחזיקה בעמדות שמרניות וליברליות ומתנגדת באופן חריף לאינטגרציה של האיחוד האירופי.

## מסע הבחירות

## תוצאות

## קישורים חיצוניים

* 

## הערות שוליים

2019
הפרלמנט האירופי
קטגוריה:2019 באירופה
ברבי בארץ הפיות

**ברבי בארץ הפיות** (באנגלית: **Barbie: Fairytopia**) הוא סרט הנפשה ממוחשבת קנדי-אמריקאי, מסוגת פנטזיה והרפתקאות, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט, המשמש כסרט החמישי בסדרת סרטי ברבי, בוים על ידי וולטר פ. מרטישיוס וויליאם לאו, נכתב על ידי אליז אלן ודיאן דון, והופק על ידי Mainframe Entertainment ו-Mattel Entertainment.

הסרט הופץ ברחבי העולם להקרנה ביתית, כאשר הוא הופץ בארצות הברית על ידי Lions Gate Home Entertainment ב-8 במרץ 2005. בישראל הסרט הופץ על גבי DVD בדיבוב עברי בשנת 2005. אורך הסרט הוא כ-71 דקות.

סרט זה הוא הסרט הראשון בסדרת הסרטים שבעל עלילה מקורית, כאשר כמו לקודמיו הופק לו קו של צעצועים, בובות ומוצרים שהופצו יחד איתו. בהשראת הסרט הופק מחזמר, כמו כן יצאו לו שני סרטי המשך, "ברבי מרמדיה: בת הים" ו"ברבי: קסם הקשת בענן", ושני סרטי ספין אוף, "ברבי מריפוסה וחברותיה פיות הפרפרים" ו"ברבי מריפוסה ונסיכת הפיות".

## תקציר העלילה
הסרט מתרחש בארץ הפיות, ארץ מעבר לקשת בה חיה אלינה, פיית פרחים יפהפייה שרוצה כנפיים משל עצמה. אלינה גרה בפרח גדול באחו הקסום יחד עם בייבל, אבקן משונה ומקסים. בבוקר אחד, אלינה מתעוררת ומגלה שבית הפרח שלה חולה, וחברותיה הפיות אינן יכולות לעוף. בעזרת אומץ היא יוצאת למסע הצלה מופלא בשביל למצוא את הפייה השומרת שיכולה לעזור לה, אזורה. במהלך המסע אלינה פוגשת אנשים חדשים שבוחנים את אומץ ליבה, ומלמדים אותה את הערך של חברות אמת.

## דמויות
* **אלינה** – הדמות הראשית בסרט. הפיות בארץ הפיות צוחקות עליה מפני שאין לה כנפיים. מיועדת לדברים גדולים.
* **ביבל** – האבקן המשונה והמקסים של אלינה.
* **יקינטונת** (נקראת בדיבוב המקורי "דנדלין") – החברה הטובה ביותר של אלינה.
* **טופז** – אחת משבע הפיות השומרות. הפיה הראשונה שנתפסה. בעלת צבע כתום.
* **רובי** – אחת משבע הפיות השומרות. השני שנתפס לאחר טופז. בעל צבע אדום.
* **אזורה** – אחת משבע הפיות השומרות. נותנת לאלינה את השרשרת שלה לפני שנתפסה. בעלת צבע כחול.
* **יו** – פרפר ענק שעוזר לאלינה בחיפושים שלה.
* **לברנה** – האנטגוניסט של הסרט. אחותה של הקיסרית.
* **הנסיך נלור** (נקרא בדיבוב המקורי "נאלו") – נסיך בן ים.
* **הקיסרית** – המלכה של ארץ הפיות.
* **דליה** – פיה שעוזרת לאלינה בחיפושים שלה.

## מדבבים
הדיבוב העברי בוים על ידי דן שצברג, והופק על ידי רעות סמדר.

בנוסף דיבבו בדיבוב עברי דפנה קידר ואורה פריימן פיות, וזהר סדן שומר.

## מחזמר
מחזמר המבוסס על הסרט בשם "**Barbie Live! in Fairytopia**" הופק לבמות ועלה לראשונה ב-28 במרץ 2006 ב-Pullo Center. המחזמר, שאורכו כ-30 דקות, כולל שירים וריקודים מקוריים, כאשר הוא בוים על ידי אריק ד. שפר, ומככבת בו ארין אליזבת קורס בתור אלינה.

## הפצה
הסרט "ברבי בארץ הפיות" הוקרן לראשונה בניקלודיאון בארצות הברית ב-6 במרץ 2005 ויצא לאקרנים בפורמט VHS ו-DVD ב-8 במרץ 2005. הסרט הופץ ברחבי העולם באמצעות Universal Pictures Home Entertainment ו־Entertainment Rights.

## קישורים חיצוניים

* 

## הערות שוליים

קטגוריה:סרטי 2005
קטגוריה:סרטי אנימציה ממוחשבת
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי ברבי
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים באנגלית
קטגוריה:סרטים המבוססים על בובות אופנה
קטגוריה:פיות
הרשת הרוסית לשידורי רדיו וטלוויזיה

**הרשת הרוסית לשידורי רדיו וטלוויזיה** (ברוסית: "**Российская телевизионная и радиовещательная сеть**") הוא מערך שידור טלוויזיה דיגיטלי קרקעי (DTT) הפועל ברוסיה. קליטת השידורים מצריכה אנטנה וממיר דיגיטלי, או מקלט טלוויזיה המותאם לשיטת השידור הדיגיטלית, הכולל כתוביות סמויות, לוח שידורים אלקטרוני ושידורי רדיו. השידורים מופצים לקליטה בחינם בכל שטחי הפדרציה הרוסית.

שידורי הרשת נועדו להוות אלטרנטיבה חינמית לשידורי הבסיס של חברות התקשורת "טריקולור", "אוריון אקספרס" ו-"NTV Plus" והוא משדר 20 ערוצים בחינם. השירות מסופק על ידי "הרשת הרוסית לשידורי רדיו וטלוויזיה" בבעלות משרד התקשורת של רוסיה. 

עד 2010 כמחצית מתושבי רוסיה (44%) לא יכלו לקלוט יותר מארבעה ערוצים, מה שפגם ביכולות הפיתוח של השידורים האנלוגיים. עקב המעבר לשידורים דיגיטליים בסוף 2018 98.4% מתושבי המדינה יכלו לצפות בחינם בעשרים ערוצים. השידורים מסופקים בשני מרבבים הכוללים ערוצי טלוויזיה ורדיו מרכזיים. הערוצים הדיגיטליים משודרים בתקן DVB-T2.
## ערוצי תוכן

### תחנות רדיו בשני המרבבים
* תחנות הרדיו של VGTRK: וסטי FM, רדיו מאיאק, רדיו רוסיה
## ראו גם
*עידן +
*החברה הרוסית לתקשורת לוויינים

## קישורים חיצוניים

* 

קטגוריה:רוסיה: טלוויזיה
T2 (חברת תקשורת)

**T2** (עד ספטמבר 2024 נודעה בשם **Tele2 רוסיה**; ברוסית: **Tele2 Россия**) היא חברת תקשורת המפעילה רשת תקשורת סלולרית ברוסיה ומספקת שירותי טלפוניה מקומית, שירותי גישה נרחבים לאינטרנט, טלוויזיה דיגיטלית והיא הוקמה במקור על ידי חברת Tele2 השוודית על בסיס רשתות שנרכשו ברוסיה. החברה פועלת משנת 2003 וכיום מהווה חברה בת של רוסטלקום.

בסוף שנת 2018 היו לחברה 42.3 מיליון מנויים ברוסיה ונכון לאפריל 2019 היא פעילה ב-67 מחוזות רוסיה. החברה נסחרת בבורסת מוסקבה ומאז רכישתה על ידי רוסטלקום אין קשר עסקי בינה לבין חברת Tele2 השוודית.

החברה מפעילה תקשורת סלולרית על רשת ה-GSM וה-GPRS ומספקת גם שירותי גישה לאינטרנט (ISP).

## קישורים חיצוניים

* 

קטגוריה:חברות תקשורת רוסיות
קטגוריה:תקשורת סלולרית ברוסיה
חצי חינם

שמאל|ממוזער|90px|סמליל המותג הפרטי "Perfect"
**כל בו חצי חינם בע"מ** היא רשת מרכולים ישראלית. נכון לשנת 2025 לרשת 8 סניפים במרכז ישראל.

## היסטוריה
בשנות ה-80 של המאה ה-20 מרדכי קופרלי הפעיל דוכן חומרי ניקוי זולים שהיה בבעלותו בשוק הכרמל. ובשלב מסוים ביחד עם חברו זכי שלום, פתחו השניים ביחד מחסן לחומרי ניקוי ברחוב הבנאי בחולון, ולאחר מכן פתחו במקום מרכול תחת השם "חצי חינם". ב-2002 נפתח מרכול ענק ברחוב המרכבה באזור התעשייה חולון. מרבית הסניפים הבאים שהקימה גודלם דומה. בהמשך הוקמו שלושה סניפים באזור התעשייה החדש בראשון לציון וסניף בפתח תקווה.

ביולי 2004 נכנסה "חצי חינם" לתחום הנדל"ן המניב, שרכשה את שטח מפעל "פריכוז" בהוד השרון, ועליו הוקם פאוור סנטר קניון שרונים, הכולל גם קניון מקורה בן שתי קומות וסניף של "חצי חינם" שנפתח באוגוסט 2010. במקביל נאלצה החברה לסגור את הסניף במתחם ירקונים, שפעל ללא היתר בנייה או רישיון עסק.

בסוף 2006 החל סכסוך בין "חצי חינם" ל"זוגלובק", לאחר עלייה של כ-10% במחירי מוצרי הבשר שלה, שבמסגרתו הורידה "חצי חינם" מוצרי החברה ממדפיה למשך חצי שנה.

בשנת 2009 רכשה "חצי חינם" את ויטה פרי הגליל.

באוגוסט 2010 החל סכסוך מתוקשר בין "חצי חינם" ל"אסם", שבמסגרתו הורידה "חצי חינם" מוצרי אסם ממדפיה. הסכסוך הסתיים כחודש לאחר מכן.
ב-2018 רכשה "חצי חינם" את קניון אמריקן סיטי ברחובות, שהוקם על ידי משה ויגאל גינדי ונכשל במשך כמעט כל שנות קיומו. במסגרת הרכישה הקניון עבר שיפוץ כולל והרחבה הכוללת הקמת סניף של "חצי חינם" שנפתח בדצמבר 2024, ועתיד להיבנות מגדל מגורים בן 9 קומות מעל האגף הקיים של הקניון.

באוגוסט 2021 הוגש נגד "חצי חינם", במסגרת תיק 1803, כתב אישום באשמת מתן שוחד. במאי 2022 הושג הסדר טיעון לפיו הרשת ומנהלת הנדל"ן שלה, ליהי סונק, יודו במתן שוחד לדוד ביטן וברישום כוזב במסמכי תאגיד. הצדדים יבקשו מבית המשפט לגזור על רשת חצי חינם קנס בגובה 150 אלף ש"ח, ועל סונק שבעה וחצי חודשי עבודות שירות, קנס של 30 אלף ש"ח, חילוט של 40 אלף שקל ומאסר על תנאי. בספטמבר 2022 אישר בית המשפט את הסדר הטיעון.

באוגוסט 2025 נפטר זקי שלום, ממייסדי הרשת.
## ביקורות ושערוריות
במרץ 2004 עצרה רשות האוכלוסין וההגירה את זקי שלום, עקב העסקה של עובדים זרים בלתי חוקיים ושיכונם בתנאים בלתי הולמים. בסניף הרשת בחולון נמצאו 14 עובדים זרים, שישנו במבנה ללא תנאים בסיסיים כגון שירותים, חשמל ומקלחת. העובדים סיפרו כאשר נעצרו כי הם עובדים 17 שעות ביום. הרשת נקנסה אחר כך בסכום של כ-140 אלף שקל.

בנובמבר 2005 הורשעה הרשת בהטעית צרכנים ושילמה קנס בסך 150 אלף שקל, זאת לאחר שכללה את מחיר אריזת הפלסטיק במשקל הכולל של מוצרי המעדניה ולא כללה את סכום הפיקדון במחיר בקבוקי המשקה שנמכרו בסניפיה.

במרץ 2009 נחשף שהרשת פעלה כמה חודשים ללא תעודת כשרות, בלי שהודיעה לקונים על כך. זאת לאחר שהרבנות בראשון לציון ביטלה לרשת את תעודת הכשרות בשל מחלוקת כספית.

באוקטובר 2011 שילמה הרשת פיצויים בסך 60 אלף שקל, במסגרת הסכם פשרה, לעובדת שפוטרה לאחר שהודיעה על הריונה ועל כך שהוטרדה מינית.

במרץ 2012 השתלטו בעלי חצי חינם בכוח על מפעל "סלטי יד המלך", סגרו אותו בפני השותף שלהם ( גיסו ואחיינו של אח של מוטי קופרלי) שהחזיק 50% מהבעלות, ונעלו את העובדים בתוך המפעל. לטענתם עשו זאת לאחר שהשותף נמצא מועל בכספי החברה.
## סניפים
ממוזער|סניף חצי חינם ראשונים

## קישורים חיצוניים

* 
## הערות שוליים

קטגוריה:רשתות מרכולים בישראל
קטגוריה:חולון: חברות
קטגוריה:ישראל: חברות פרטיות
קו 2 של הרכבת התחתית של ניו יורק

**קו 2** או בשמו המלא **קו מהיר ברודוויי-השדרה השביעית** (באנגלית: **Broadway–Seventh Avenue Exspres**) הוא קו רכבת תחתית באגף A של הרכבת התחתית של ניו יורק סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT במערכת הרכבת התחתית. הקו נקרא "קו מהיר" שכן הוא מדלג על תחנות רבות במנהטן ומשלים את השירות של שאר הקווים בברוקלין וברובע הברונקס שם הוא עוצר ברוב התחנות.

## היסטוריה
החלק הראשון של מסלול הקו הנוכחי נכנס לשירות ב-26 בנובמבר 1904, מהתחנה הזמנית של רחוב 180-ברונקס פארק אל רחוב 149. ב־10 ביולי 1905 נפתח החיבור בין קו הרכבת התחתית של ה-"IRT- לנוקס אווניו" ("IRT White White Plains Line"), אשר שימש בעבר את קו השדרה השלישית, החיבור אפשר את הארכת שירות הרכבת התחתית ממנהטן לברונקס. ב-9 בינואר 1908 נפתחה מנהרת רחוב ג'ורלימון, המחברת את קו ה-IRT אל קסינגטון אווניו וברוקלין. בשלב זה, רכבות נסעו מרחוב 180 מזרח לבורו הול. ב־1 במאי 1908 הורחבו הרכבות לרחוב נבינס ולשדרות אטלנטיק. ב-3 במרץ 1917 הורחב הקו לרחוב 219. מ-2 במרץ ועד ה -12 באוקטובר 1998 הופסק שירות הקו באופן חלקי בין קינגסטון אווניו לרחוב 149 עקב העבודות שנערכו לשיקום הקו. עקב תיקונים בקו בעקבות הנזק שנגרם מסופת ההוריקן סנדי על מסילת קלארק סטריט, בין 17 ביוני 2017 ל-24 ביוני 2018, הופסק שוב שירות הקו באופן חלקי.

## מסלול הקו
הקו, שמגיע עד לפרוורים המרוחקים של ניו יורק, מתחיל את מסלולו בוואקפילד שבפאתי ברונקס. הוא חוצה את ברונקס מצפון לדרום ונכנס למנהטן מצפון. במנהטן הוא נוסע במסלול משותף עם קווים 1 ו-3, אך בעוד הם עוצרים ברוב התחנות, הוא הופך ל"קו מהיר", ומדלג על תחנות רבות. בברוקלין מתפצל מסלול הקו משאר הקווים והוא מגיע למרכז ברוקלין ועוצר בכל התחנות.

## קישורים חיצוניים

קטגוריה:ניו יורק: קווי רכבת תחתית
9 Lives

**** (בעברית: **9 נשמות**) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-13 בינואר 2017, כסינגל השישי והאחרון מתוך האלבום.

לאחר צאתו של השיר הזה כסינגל, השתתפה סטאן בשיר "Siempre Tú", שהצליח להיכנס אל המצעד המקסיקני של בילבורד.

## רקע וכתיבה
השיר נכתב על ידי סבסטיאן ארמן, בוריסלב מילנוב, יואכים פרסון, יאהמי יות' ואלכס זידק והופק על ידי ארמן ופרסון. בנוסף לכך, השיר הוא שיר בסגנון הפופ, המשלב בתוכו גם את סגנון הרגאיי וסגנון הדאנסהול.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

## וידאו קליפ
הווידאו קליפ הרשמי שיצא עבור השיר הועלה לערוץ היוטיוב של אלכסנדרה סטאן ב-12 בינואר 2017, יום לפני צאתו כסינגל. בין היתר, הוזמנה סטאן לשיר את השיר בתוכנית הטלוויזיה הרומנית "Vorbește Lumea".

נכון למאי 2019, מונה הצפיות של הקליפ עומד על כ-1.6 מיליון צפיות.

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי אלכסנדרה סטאן
קטגוריה:שירים באנגלית
קטגוריה:שירי דאנסהול
אלברט וייס

**אלברט וייס** (בסרבו-קרואטית: **Albert Vajs**; 3 באוקטובר 1905, זמון, האימפריה האוסטרו-הונגרית – 4 באפריל 1964, בלגרד, הרפובליקה הפדרלית הסוציאליסטית של יוגוסלביה) היה איש ציבור יהודי-יוגוסלבי, משפטן אשר כיהן כפרופסור באוניברסיטת בלגרד, כנשיא איגוד הקהילות היהודיות ביוגוסלביה וכנשיא הקהילה היהודית של בלגרד בין השנים 1948–1964. עסק רבות בשיקום הקהילה שחרבה בשואה וכן סייע לעליית יהודי יוגוסלביה לישראל לאחר הקמתה.

## ביוגרפיה
### ראשית חייו ומלחמת העולם השנייה
אלברט וייס נולד בזמון למארי לבית רוט והרמן וייס, אשר היה סוחר וכיהן כיו"ר הקהילה היהודית בעיירה. הוא רכש השכלה יסודית ותיכונית בזמון ויצא ללימודים אקדמיים בפילוסופיה באוניברסיטת ברלין, בכלכלה בסורבון ובמשפטים באוניברסיטת בלגרד. רכש דוקטורט במשפטים באוניברסיטת זאגרב. בתקופת לימודיו היה פעיל בחוגי האליטה האינטלקטואלית של יהודי זאגרב ופרסם שירים ומאמרים בעיתונות הקהילתית. לאחר סיום לימודיו יצא להתמחות בנובי בצ'יי ובזרניאנין. לאחר תום ההתמחות עסק בעריכת דין בבלגרד. ב-1938 נבחר לנשיא הקהילה האשכנזית של יהודי בלגרד, לחבר בנשיאות אגוד הקהילות היהודיות בממלכת יוגוסלביה וכן היה פעיל בתנועה הציונית.

במהלך מלחמת העולם השנייה, עם הפלישה ליוגוסלביה גויס למערך המילואים של הצבא היוגוסלבי. הוא נפל בשבי הוורמאכט והועבר למספר מחנות שבויים בגרמניה הנאצית ביחד עם חברו לאבוסלב קאדלבורג. בעודו בשביו הצטרך לכוחות הפרטיזנים של טיטו, כיהן במועצה האנטי-פאשיסטית של תנועת השחרור, ועסק בהפצת חומר כתוב מחתרתי וארגון השבויים תחת כוחותיו של טיטו. בתקופת השואה נרצחו כל בני משפחתו ובכלל זה אשתו ובנו.

### לאחר מלחמת העולם השנייה
לאחר המלחמה וכינון הרפובליקה הפדרלית הסוציאליסטית של יוגוסלביה, בין השנים 1945–1948 כיהן וייס בצוות התביעה היוגוסלבי במסגרת בית הדין המיוחד שהוקם לשפיטת הנאצים ועוזריהם שביצעו פשעי מלחמה בסרביה. ב-1946 נשלח כנציג רשמי מטעם יוגוסלביה למשפטי נירנברג וכן עסק באיסוף ראיות בגרמניה לבית הדין היוגוסלבי המיוחד. הניסיון המשפטי שצבר בתקופה זו הפך אותו למומחה המוביל ביוגוסלביה לחוק הבינלאומי. ב-1951 ניסח את קודקס חוק העונשין היוגוסלבי. ב-1955 נשלח בשליחות משפטית לשגרירות יוגוסלביה בארצות הברית ועסק בכתיבת בקשת ההסגרה של אנדריה ארטוקוביץ'. בהמשך, ריכז וניהל את איסוף החומר מטעם יוגוסלביה למשפט אייכמן.

במקביל לשליחויותיו הרשמיות של וייס, הוא פיתח קריירה אקדמית. ב-1947 החל ללמד בפקולטה למשפטים באוניברסיטת בלגרד וב-1961 מונה לפרופסור. במסגרת עבודתו פרסם מחקרים ומאמרים רבים בין השאר בתחום המשפט הבינלאומי ומדע המדינה, והרצה כפרופסור אורח במספר אוניברסיטאות באירופה. ב-1948 התמנה לנשיא איגוד הקהילות היהודית ביוגוסלביה. הוא נמנה עם מקימי המוזיאון היהודי בבלגרד ובמקביל לעבודתו המשפטית פרסם מספר ספרים ומאמרים על ההיסטוריה של יהודי יוגוסלביה וכן הרצה בנושא בפורומים שונים. הוא השתתף כנציג יהדות יוגוסלביה בכינוסי הקונגרס היהודי העולמי וכיהן בוועד הפועל שלו וכן השתתף כציר לקונגרסים הציוניים. אלברט וייס נפטר ב-1964 לאחר מחלה קשה, והוא בן 58 שנים ונקבר בהלוייה רבת משתתפים בבית הקברות החדש בבלגרד. סמוך לקיבוץ גת ניטע יער לזכרו.

## קישורים חיצוניים
* ד"ר אלברט וייס - ידיעה על מותו, באתר הניו יורק טיימס 
* אלברט וייס, באתר בית התפוצות 
* אלברט וייס, באתר elmundosefarad 
* אלברט וייס, באתר encyclopedia.com 

## הערות שוליים

קטגוריה:משפטנים יהודים סרבים
קטגוריה:משפטנים יהודים קרואטים
קטגוריה:יהדות בלגרד: אישים
קטגוריה:יהודים יוגוסלבים
קטגוריה:פעילים ציונים ביוגוסלביה
קטגוריה:ילידי 1905
קטגוריה:נפטרים ב-1964
סיטרואן TUB

**סיטרואן TUB** (בצרפתית: **Citroën TUB**, שם מלא: **Traction Utilitaire de type B**) הייתה מכונית מסחרית מתוצרת יצרנית הרכב הצרפתית **[[סיטרואן]]** אשר יוצרה בין השנים 1939–1941.

## מאפיינים
* יוצרו 1,748 יחידות.
* מנוע קדמי, נלקח מדגם סיטרואן טראקסיון אוואנט.
* נפח תא מטען - 7 מטר מעוקב.
* משקל מטען מקסימלי - 1,020 ק"ג.
* דגמי "סיטרואן TUB" שירתו כאמבולנסים צבאיים במלחמת העולם השנייה.

## תמונות

קובץ:Citroën TUC de 1941 (37506921212).jpg | "סיטרואן TUB", שנת 1941
קובץ:Citroen TUB 1941 (8608872897).jpg | "סיטרואן TUB", שנת 1941
קובץ:Citroën TUB vr.jpg | "סיטרואן TUB"
קובץ:Conservatoire Citroen 195 (10159150114).jpg  | "סיטרואן TUB"
קובץ:Citroën TUB Armaturen.jpg | "סיטרואן TUB" - מבט לתא הנהג
קובץ:Citroën TUB Schiebetür.jpg| "סיטרואן TUB"
קובץ:Citroën TUB Laderaum.jpg | "סיטרואן TUB" - מבט לתא המטען
קובץ:Citroën TUB Heckklappe.jpg | "סיטרואן TUB"


## ראו גם
* סיטרואן
* סיטרואן H ואן
* סיטרואן טוביק

## קישורים חיצוניים

*  (אמבולנס צבאי)
* 

## הערות שוליים

קטגוריה:מכוניות מסחריות
TUB
קטגוריה:כלי רכב שהושקו ב-1939
קטגוריה:מכוניות צרפתיות
עונת 2016/2017 בליגת העל בכדורגל נשים

**עונת 2016/2017 ב[[ליגת העל בכדורגל נשים]]** הייתה העונה ה-19 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-8 בנובמבר 2016 והסתיימה ב-28 במאי 2017.

הקבוצה שסיימה ראשונה בליגת הנשים השנייה בעונת 2015/2016 והצטרפה לליגת העל לראשונה בתולדותיה לקראת עונה זו הייתה בנות נתניה.

לקראת עונה זו שונה שמן של ליגות הנשים בארץ. ליגת נשים ראשונה הפכה לליגת העל וליגת נשים שנייה הפכה לליגה לאומית.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה.

בעונה זו ניתן לכל קבוצה לצרף 3 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).

מ.כ. רמת השרון, אלופת העונה הקודמת, לא הצליחה להגן על תוארה.

מ.ס. קריית גת זכתה בתואר בפעם הראשונה בתולדותיה.

בנות סכנין סיימה אחרונה וירדה לליגה הלאומית.

## טבלת הליגה בסיום העונה

## מלכת השערים

## ראו גם
*גביע המדינה בכדורגל נשים 2016/2017

## קישורים חיצוניים
* עונת 2016-2017 ליגת על נשים, באתר ההתאחדות לכדורגל בישראל
* 
* 

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 בישראל: כדורגל
קטגוריה:2017 בישראל: כדורגל